
	NÁVRH

	UZNESENIE VLÁDY SLOVENSKEJ REPUBLIKY

		č. ...

	z ...




		k návrhu na zmenu a doplnenie uznesenia vlády Slovenskej republiky č. 41  z 19. januára 2022 







	Číslo materiálu: 
	

	Predkladateľ: 
	minister životného prostredia Slovenskej republiky





Vláda

A.    mení

A.1. bod B.10. uznesenia vlády SR č. 41 z 19. januára 2022 takto:

„B.10. zabezpečiť, že na území národných parkov do dátumu prechodu správy majetku podľa § 104i zákona č. 543/2002 Z. z. o ochrane prírody a krajiny v znení neskorších predpisov obnovná ťažba vo vlastníckom celku Lesov Slovenskej republiky š. p. a Lesopoľnohospodárskeho majetku Ulič, š. p. neprekročí počas kalendárneho roka jednu desatinu z objemu obnovnej ťažby odporučeného programom starostlivosti o lesy pre vlastnícky celok, resp. jeho časť nachádzajúcu sa v národnom parku a bude vykonávaná postupmi prírode blízkeho hospodárenia v lesoch alebo prebudovy lesov na takýto spôsob hospodárenia a so súhlasom príslušnej správy národného parku podľa rozhodnutia ministra životného prostredia Slovenskej republiky z 28. januára 2015 č. 3/2015-2. o územnej pôsobnosti organizačných útvarov Štátnej ochrany prírody Slovenskej republiky v platnom znení a od 31. marca 2022 so súhlasom príslušnej správy národného parku podľa § 65b zákona č. 543/2002 Z. z. o ochrane prírody a krajiny v znení neskorších predpisov

ihneď

B.     dopĺňa

          B.1. uznesenie vlády SR č. 41 z 19. januára 2022 o body B.11. až B.14., ktoré znejú:

B.11.   	zabezpečiť predloženie plánu obnovnej ťažby podľa bodu B.10. na prvý polrok 2022 územne príslušnej správe národného parku, ktorá k nemu vydá stanovisko do 21 dní od jeho doručenia; plán obnovnej ťažby bude obsahovať najmä objem obnovnej ťažby v m3 za porast, hospodársky spôsob, formu hospodárskeho spôsobu, zákres plánovanej obnovnej ťažby pomocou mapových značiek v porastovej mape na základe grafickej evidencie podľa vyhlášky Ministerstva pôdohospodárstva a rozvoja vidieka Slovenskej republiky č. 297/2011 Z. z. o lesnej hospodárskej evidencii v znení neskorších predpisov a návrh technológie ťažby a približovania drevnej hmoty

				do 28. februára 2022


B.12. 	zabezpečiť predloženie plánu obnovnej ťažby podľa bodu B.10. na druhý polrok 2022 územne príslušnej správe národného parku, ktorá k nemu vydá stanovisko do 21 dní od jeho doručenia; plán obnovnej ťažby bude obsahovať najmä objem obnovnej ťažby v m3 za porast, hospodársky spôsob, formu hospodárskeho spôsobu, zákres plánovanej obnovnej ťažby pomocou mapových značiek v porastovej mape na základe grafickej evidencie podľa vyhlášky Ministerstva pôdohospodárstva a rozvoja vidieka Slovenskej republiky č. 297/2011 Z. z. o lesnej hospodárskej evidencii v znení neskorších predpisov a návrh technológie ťažby a približovania drevnej hmoty 

do 30. apríla 2022

B.13. 	zabezpečiť predloženie plánu obnovnej ťažby podľa bodu B.10. na nasledujúci kalendárny rok do 30. novembra roka predchádzajúceho roku vykonania ťažby územne príslušnej správe národného parku, ktorá k nemu vydá stanovisko do 30 dní od jeho doručenia; plán obnovnej ťažby bude obsahovať najmä objem obnovnej ťažby v m3 za porast, hospodársky spôsob, formu hospodárskeho spôsobu, zákres plánovanej obnovnej ťažby pomocou mapových značiek v porastovej mape na základe grafickej evidencie podľa vyhlášky Ministerstva pôdohospodárstva a rozvoja vidieka Slovenskej republiky č. 297/2011 Z. z. o lesnej hospodárskej evidencii v znení neskorších predpisov a návrh technológie ťažby a približovania drevnej hmoty

každoročne do 30. novembra príslušného roka

B.14. 	zabezpečiť, že nedôjde k rozdeleniu pozemkov vo vlastníctve štátu v správe Lesov Slovenskej republiky š. p. a Lesopoľnohospodárskeho majetku Ulič, š. p., ktoré sa v celosti alebo sčasti nachádzajú na území národného parku, a to do dátumu prechodu správy majetku podľa § 104i zákona č. 543/2002 Z. z. o ochrane prírody a krajiny v znení neskorších predpisov na jednotlivé správy národných parkov; v odôvodnených prípadoch tak bude možné uskutočniť len na základe súhlasného stanoviska Ministerstva životného prostredia Slovenskej republiky

ihneď



	Vykonajú:
	minister životného prostredia 
minister pôdohospodárstva a rozvoja vidieka

